‘આ ઝૂંપડું જ્યારે લીધું ત્યારે મા પોતાને પિયરથી જે કંઈ જણસ લાવી હતી એ બધી વેચીને પૈસા ઊભા કરેલા. બાપુ રંગારા તરીકે કામ કરીને સરું કમાતા પણ એમાં ઝૂંપડું લેવાનો વેંત થાય એમ નહોતું. માએ પોતાની બચતના પૈસા ઝૂંપડું લેવા આપી દીધેલા. પણ બાપુ પાસે શરત મૂકેલી, ઝૂંપડું મારે નામે હોવું જોઈએ. બેન, હવે આ બધી ખોલીની જ મોંકાણ છે. બાપુએ સાંભળ્યું કે કોઈ બિલ્ડર અહીં બહુમાળી મકાન બનાવવાનો છે એટલે ઝૂંપડપટ્ટીવાળાને ઘર ખાલી કરવાના બહુ સારા પૈસા આપવાનો છે.’